Pealegi on see vangistamisepisood liig möödaminnes, liig kõrvalisena käsiteldud, et seda suurt sündmust siin tõesti faktina oletada. "Viisid ühes enesega selle kantsi vanemad, Lembitu ühes teistega, kes aga tagasi lasti oma maale, kui nad oma poegi pantvangideks olid annud." Tuleb küsida: millal nad siis lasti vabaks, kui nad kinni võeti? Ei olnud ju mõtet neid vabaks lasta enne eestlaste suurt sõjakäiku, mis paari nädala pärast sakslaste üllatusretkele järgnes!